Winter 2008 - My kos | SARIE
Winter 2008 – My kos	deur admin
Uit die OosteVir die gebakte aartappels word hierdie Thai-blare van Thai Heritage (sowat R16 by supermarkte) gebruik vir daardie spesiale geur.
Vir mayonnaise met woemaWasabi is ook beskikbaar in poeiervorm en is nie nét soesji se maat nie – dit gee skop aan die mayonnaise vir die aartappelwiggies op. Sowat R29 vir 25 g by supermarkte.
Van die denneboomDennepitjies verskaf ekstra brosheid en geur op gebakte aartappels. Sowat R23 vir 100 g by supermarkte.
Olie vir die slaaiOlyfolie is ‘n móét in jou koskas. Probeer Spar s’n vir die aartappelslaai. Dit word spesiaal van Italië ingevoer.
In ’n blikGeblikte mielies van Woolworths werk heerlik vir die mieliekoekies. Dit smaak asof hulle pas vars van die stronk gehaal is. Dit kos R7,95.
Klein maar getrainDis soveel eenvoudiger om klein babaspinasie- blare te gebruik vir die pilaf. Die kleiner blare word vinnig en maklik gewas. Beskikbaar by supermarkte.
Meksikaanse basisVir die pizza op is Old El Paso se Burrito Tortillas ideaal. Hulle word lekker bros in die oond en is ook heerlik opgerol om ‘n vulsel. Sowat R45 vir 10 by supermarkte.
OlyfgeurProbeer dié mediumvet-olyfolie-smeer van Spar. Dit gee ‘n lekker olyfsmaak aan die sprietui-kapokaartappels, dis boonop ‘n goeie bron van omega 3 en 6-olies.
Leer jou ABCKinders sal enige tyd sop eet wanneer jy Pagani se alfabetpasta by die ligte groente-noedelsop voeg. Beskikbaar by deli’s teen sowat R20.
Organies lekkerDie tamatiebroodsop benodig ‘n goeie hoenderaftreksel. Probeer Woolworths se organiese weergawe (R16,95). Groenteaftreksel is ook te kry.
Spesiaal vir risottoRisotto-rys van Tastic is nét die ding vir die rys-en aartappelsop op. Die korrels is vet en verdubbel in grootte wanneer dit gaar is. Sowat R26 by supermarkte
Hou in jou kasHoender- en groenteaftreksel- blokkies van Telma maak elk 1 liter heerlike aftreksel. Jy het dus ‘n keuse van twee aftreksel-geure vir die driebonesop op. Sowat R9 vir 3 blokkies by supermarkte.